P'wera Bisita (libro)

An P'wera Bisita sarong librong ipigsurat kan Bikolanong parasurat na si Emmanuel T. Barrameda. Ipigpublikar ini taon 2018 sa irarom kan Balangay Media Productions. An ladawan sa takop kaini kua man kan parasurat mismo asin an kagdisenyo kan libro iyo si Ronald Verzo.Barrameda, Emmanuel T., P'wera Bisita (Balangay Media Productions, 2018) Nagtao nin pataratara para sa libro an saro man an Bikolanong parasurat na si Napoleon I. Arcilla III na igwa nin titulong "Paglunad". 

Laog kan libro an walong katiriponan nin usipon. An usipon ni Barrameda na igwa nin titulong "Bangkera" nainot nang nagluwas sa Kataga II, sarong katiriponan nin mga panurat kan mga miembros kan Kataga. Pinagtawan man ini nin panduwang-pwesto na onra para sa halipot na osipon sa Gawad Pagromdom ki Carlos Palanca para sa Literatura kan taon 2016. An mga nagtao nin tuyaw para sa librong ini iyo sinda Marissa Reorizo-Redburn (kapwa-kagtugdas, Parasurat Bikolnon, Inc. asin pamayo, Kabulig Bikol, Inc.), Ferdinand Pisigan Jarin (awtor, Anim na Sabado ng Beyblade), asin Ronald Verzo (tagapaglagda, Balangay Books).

 Toltolan 

Kategorya:Mga babasahon